En Alberton word stil ... vir Oom Des | Alberton Record
Is your business listed? Here’s why it should be… - May 24, 2017 Help the Hindu Cultural Society keep others warm - April 20, 2017 VIDEO: Ludi’s favourite song - March 1, 2017 Flood water precautions - February 22, 2017 Kom dans saam - November 11, 2016View all Post-mortem results awaited for frozen foetus - 3 hours ago BREAKING NEWS: Mutilated body found in open veld near Alrode - 15 hours ago School thief arrested in Alberton - 21 hours ago Two men arrested in connection for a series of house breakings - 21 hours ago JMPD K-9 Unit recovers hijacked truck carrying R50 M worth of cargo - 1 day agoView all Eden Park library ceiling repaired - June 26, 2017 Rezoning application issued of Ekurhuleni Town Planning Scheme - June 19, 2017 Spring appears in Bentley Road - June 18, 2017 Officials visit problem areas, but mayor is absent - June 2, 2017 Ekurhuleni phases out tenant accounts - June 1, 2017View all Kids’ Paradise learns about fire safety - 21 hours ago Baie geluk Danelle - June 26, 2017 Comparing today’s youth with those of 1976 - June 26, 2017 Alberton Primary launches Reading Eggs Lab - June 21, 2017 Allies gee om vir mense van Knysna - June 21, 2017View all Cricket World Cup Local sport Rugby World Cup School sport Water Wednesday: Cape Town to implement next level water restrictions - about 1 hour ago Home Affairs could charge you for collecting and selling your personal data - 24 hours ago Avian flu: What you need to know - 24 hours ago Tuesday Life Hack: 4 times leaves can come to your rescue - 1 day ago Africa Check: 98% of SAA’s spending didn’t go to white-owned companies - 2 days agoView all You love your home, so decorate it to suit your unique personality - June 26, 2017 The MTN 21 kilometer race draws near - May 30, 2017 Double up on sheets and blankets with Sheet Street this winter - May 26, 2017 On a budget? Get cheap insurance – right? - April 26, 2017 Prepare for your warmest Winter with these easy and budget friendly décor tips from Sheet Street - April 21, 2017View all Blogs Letters Entertainment Writing Competition Energy Alberton History Car Of The Year 2017 Driving Into The Eco-Future Restaurants Top Achievers 2016 Community galleries News galleries Sports galleries Business International News Offbeat Science Tech & Web Classifieds
En Alberton word stil … vir Oom Des
Oom Des Dussing was een van dié mense wat vastrapplek in jou gekry het- een van daai omgee mense-mens. March 20, 2017 LIEF VIR DIE LEWE: Des Dussing het elke oomblik 'n vol lewe geleef. SO deur die loop van mens se lewe skuur jou skouers met baie mense en daar is min van hulle wat jou lewe werklik aanraak.
Daar is nog minder van hulle waarvan mens kan sê hulle het ‘n vastrap plek in jou lewe gekry en werklik ‘n impak gemaak. Oom Des Dussing was een van dié mense – daai omgee mense-mens.
Des Dussing is op Sondag, 12 Maart, na ‘n jare-lange stryd teen kanker, op die ouderdom van 78 oorlede. Op Vrydag, 17 Maart, het sy troosdiens plaasgevind vanuit die NG Kerk Alberton Wes.
En dit is hier waar mens weer besef dat hierdie nie net ‘n man was wat geleef het vir sy gesin nie, maar ook ‘n man wat ‘n groot leemte in die gemeenskap van Alberton nalaat.
Wanneer mens terugdink aan Oom Des, kan mens met alle eerlikheid sê dat sy vier hartkamers geklop het vir sy God, sy gesin, sy familie en vriende en die gemeenskap. En daardie hartkamers van hom het punt getrek vir sy kleinkinders. Lees jy deur hulle laaste briewe aan ‘n geliefde oupa dan weet jy sommer, hierdie was ‘n oupa duisend. Een wat nie net liefde uitgedeel het nie, maar ook sy wysheid gedeel het. Daar is die onthou van gesinstye, van vakansies in Plettenbergbaai, die staptogte, die Kersdae, oupa wat altyd tyd gehad het vir ‘n grappie.
Dit is ook gou duidelik dat die fondamente van sy huwelikslewe van 53 jaar saam met Marie op goeie sterk rotspilare gebou was – hiervan getuig die huldeblyke van Marie en hul kinders wanneer jy die pad van onthou saam met hulle stap.
Dit is in hierdie wete dat mens nabetragting hou oor ‘n man wat ook in die besigheidswêreld diep spore getrap het. Daar waar hy vanuit die klein winkeltjie in Alberton Noord begin het en met dryf, eerlikheid, integriteit en goeie besigheidsvernuf ‘n suksesvolle familiebesigheid, Ascot Bedding and Furniture, gebou het. As besigheidsman het hy ‘n oop hart vir die gemeenskap gehad en het sy liefde gegee aan die waar die nood gedruk het.
Maar daar was ook ander raadskamers waar hy sy stem laat hoor het as raadslid van die destydse Alberton Stadsraad – en hier kon jy sien dat daar sekere normes en waardes is wat hy net nooit sou prysgee nie.
En tog, te midde van ‘n besige en vol lewe, was hy ‘n man wat altyd tyd gehad het om stil te staan en te luister, iemand wat altyd opreg wou weet hoe dit met ‘n ander gaan.
Vandag, hier waar daar vir oulaas totsiens gesê is aan ‘n groot gees in Alberton, het Alberton se gemeenskap stil kom staan om dankie te sê dat iemand soos Oom Des hul lewens op een of ander manier geraak het.
Oom Des, Alberton groet jou. Alberton sal jou altyd onthou. Rus in vrede.
* Oom Des Dussing laat sy vrou, Marie, twee kinders en vier kleinkinders agter.